CELEX: 32021R0810
Language: sk
Date: 2021-05-20 00:00:00
Title: Vykonávacie nariadenie Komisie (EÚ) 2021/810 z 20. mája 2021, ktorým sa mení vykonávacie nariadenie (EÚ) 2021/808, pokiaľ ide o prechodné ustanovenia pre určité látky uvedené v prílohe II k rozhodnutiu 2002/657/ES (Text s významom pre EHP)

21.5.2021   
               
               
                  SK
               
               
                  Úradný vestník Európskej únie
               
               
                  L 180/112
               
            
         VYKONÁVACIE NARIADENIE KOMISIE (EÚ) 2021/810
         z 20. mája 2021,
         ktorým sa mení vykonávacie nariadenie (EÚ) 2021/2021/808, pokiaľ ide o prechodné ustanovenia pre určité látky uvedené v prílohe II k rozhodnutiu 2002/657/ES
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (1), a najmä na jeho článok 34 ods. 6,
         keďže:
         
                     (1)
                  
                  
                     Vykonávacím nariadením Komisie (EÚ) 2021/2021/808 (2) sa okrem iného zrušuje rozhodnutie Komisie 2002/657/ES (3). V článku 4 uvedeného rozhodnutia v spojení s jeho prílohou II sú stanovené minimálne požadované pracovné limity pre farmakologicky účinné látky chlóramfenikol, metabolity nitrofuránu, medroxyprogesterón-acetát a malachitová zelená v určitých matriciach.
                  
               
                     (2)
                  
                  
                     V článku 8 nariadenia Komisie (EÚ) 2019/1871 (4) sa stanovujú prechodné ustanovenia týkajúce sa referenčných hodnôt na prijatie opatrení v prípade zakázaných farmakologicky účinných látok. Minimálne požadované pracovné limity pre chlóramfenikol, metabolity nitrofuránu a sumu malachitovej zelenej a leukomalachitovej zelenej, ktoré sú uvedené v prílohe II k rozhodnutiu 2002/657/ES, by sa mali uplatňovať do 27. novembra 2022 ako referenčné hodnoty na prijatie opatrení v prípade potravín živočíšneho pôvodu dovážaných z tretích krajín a potravín živočíšneho pôvodu vyrobených v Únii.
                  
               
                     (3)
                  
                  
                     Preto by sa príloha II k rozhodnutiu 2002/657/ES mala na účely uvedené v článku 8 nariadenia (EÚ) 2019/1871 naďalej uplatňovať do 27. novembra 2022.
                  
               
                     (4)
                  
                  
                     V záujme zachovania kontinuity by sa toto nariadenie malo uplatňovať od rovnakého dátumu ako vykonávacie nariadenie (EÚ) 2021/2021/808.
                  
               
                     (5)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Článok 7 vykonávacieho nariadenia (EÚ) 2021/2021/808 sa nahrádza takto:
            
               
                  „Článok 7
                  Zrušujúce ustanovenia a prechodné opatrenia
                  Rozhodnutia 2002/657/ES a 98/179/ES sa zrušujú odo dňa nadobudnutia účinnosti tohto nariadenia.
                  Do 10. júna 2026 sa však požiadavky stanovené v bodoch 2 a 3 prílohy I k rozhodnutiu 2002/657/ES naďalej uplatňujú na metódy, ktoré boli validované pred dátumom nadobudnutia účinnosti tohto nariadenia.
                  Príloha II k rozhodnutiu 2002/657/ES sa na účely uvedené v článku 8 druhom odseku nariadenia (EÚ) 2019/1871 naďalej uplatňuje do 27. novembra 2022.“
               
            
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 20. mája 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 95, 7.4.2017, s. 1.
         
            (2)  Vykonávacie nariadenie Komisie (EÚ) 2021/2021/808 z 22. marca 2021o vykonávaní analytických metód pre rezíduá farmakologicky účinných látok používaných u zvierat určených na výrobu potravín a o interpretácii výsledkov, ako aj o metódach, ktoré sa majú používať na odber vzoriek, a ktorým sa zrušujú rozhodnutia 2002/657/ES a 98/179/ES (pozri stranu 84 tohto úradného vestníka).
         
            (3)  Rozhodnutie Komisie 2002/657/ES zo 14. augusta 2002, ktorým sa vykonáva smernica Rady 96/23/ES týkajúca sa vykonávania analytických metód a interpretácie výsledkov (Ú. v. ES L 221, 17.8.2002, s. 8).
         
            (4)  Nariadenie Komisie (EÚ) 2019/1871 zo 7. novembra 2019 o referenčných hodnotách na prijatie opatrení v prípade prítomnosti nepovolených farmakologicky účinných látok v potravinách živočíšneho pôvodu a o zrušení rozhodnutia 2005/34/ES (Ú. v. EÚ L 289, 8.11.2019, s. 41).